Tebɣam aţ-ţissinem tideţ?
TIDEŢ ɣef wacu? Γef kra n yesteqsiyen imeqranen iɣef i gnuda si zik wemdan. Atnan kra seg-sen:
Ṛebbi yeţḥebbiṛ s ṣṣeḥ fell-aɣ?
A d-yas wass anda ara fakkent lgirrat d lemḥayen?
Acu iḍerrun m’ara nemmet?
Yella usirem i wid yemmuten?
Amek ara deuɣ ɣer Ṛebbi akken ad ţwaqebleɣ?
Amek ara afeɣ sseed?
Anda ara tqellbem leǧwab i yesteqsiyen-a? Ma testeqsam lɣaci, yal yiwen amek ara wen-d-yerr awal. U ma testeqsam amɣar azemni d ineḥkamen n ddyanat, aţ-ţafem leǧwab-nsen yemxallaf. Ayen i d-ibanen yemeen ass-a di leǧwab-nsen, azekka a t-yeǧǧ zzman.
Lameena, yella yiwen wedlis i d-iţţarran leǧwab yuklalen leţkal. Ala tideţ i gellan deg wedlis-a. Eisa Lmasiḥ yenna di yiwet n tẓallit i Ṛebbi: “Awal-ik i ţ-ţideţ.” (Yuḥenna 17:17) Awal-agi d Adlis Iqedsen. Tawerqeţ-agi a wen-d-tefk kra n leǧwab iṣeḥḥan yerna isehlen i lefhama yellan deg Wedlis Iqedsen ɣef yesteqsiyen i neẓra uqbel.
Ṛebbi yeţḥebbiṛ s ṣṣeḥ fell-aɣ?
IWACU ASTEQSI-YAGI: Neţeic di ddunit yeččuṛen d cceṛ akk-d ẓẓur (lbaṭel). Aṭas n ddyanat i yesselmaden belli d Ṛebbi i gebɣan a ɣ-ijeṛṛeb s lemḥayen.
AYEN YESSELMAD WEDLIS IQEDSEN: D lmuḥal ad yexdem Ṛebbi cceṛ. “Ṛebbi n ṣṣeḥ Bu Tezmert, d lmuḥal ad ixdem cceṛ d lbaṭel!” i d-inna Yub 34:10. Ṛebbi yebɣa lxiṛ i yemdanen. Γef wannect-a i ɣ-isselmed Eisa a neẓẓall akka: “A Baba-tneɣ yellan deg igenwan, [...] lḥekma n tgeldit-ik a d-tass, lebɣi-k ad idṛu di lqaea akken yedṛa deg igenwan.” (Matta 6:9, 10) Ṛebbi yeţḥebbiṛ aṭas fell-aɣ armi yexdem ayen akk ilaqen akken leqsed-is ad yeḍru.—Yuḥenna 3:16.
Walit diɣen Laṣel n ddunit 1:26-28; Yeequb 1:13 akk-d 1 Buṭrus 5:6, 7.
A d-yas wass anda ara fakkent lgirrat d lemḥayen?
IWACU ASTEQSI-YAGI: Mazal lgirrat gellunt s luluf n yemdanen. Ulac win ur tḥuz ara lmeḥna.
AYEN YESSELMAD WEDLIS IQEDSEN: Ṛebbi icar-ed ɣef yiwen n lawan anda ara d-yawi lehna ɣef lqaea meṛṛa. Ddaw n Tgelda-s, lḥekma n igenwan, imdanen “ur ḥeffḍen ara lgirra.” Lameena, ad “rren iskiyen-nsen ţ-ţigwersa n tyerza.” (Iceaya 2:4) Ṛebbi s yiman-is ad ikkes lbaṭel d lemḥayen. Adlis Iqedsen iweed-ed: “[Ṛebbi] a sen-yesfeḍ imeṭṭawen, ur teţţili lmut, ur yeţţili leḥzen, ur yeţţili umeǧǧed ur yeţţili lqeṛḥ axaṭer leḥwayeǧ timezwura [gar-asent lbaṭel d lemḥayen n wass-a] eeddant ur ţeawadent ara a d-uɣalent.”—Aweḥḥi 21:3, 4.
Walit diɣen Ahellil 37:10, 11; 46:9 akk-d Mixa 4:1-4.
Acu iḍerrun m’ara nemmet?
IWACU ASTEQSI-YAGI: Lketṛa n ddyanat sselmadent belli tella lḥaǧa daxel n leebd yeţţidiren mbeed lmut. Kra umnen belli wid yemmuten zemren ad xedmen lexsaṛa i wid yeddren. Γur-sen Ṛebbi yeţeaqab imcumen i dima deg uḥeǧǧaǧu n tmes.
AYEN YESSELMAD WEDLIS IQEDSEN: Tfukk temeict ɣef yemdanen m’ara mmten. “Wid yemmuten [...] ur ẓṛin acemma”, i d-inna Umusnaw 9:5. Imi lmeggtin ur ţḥussun, ur ẓrin acemma, ɣef waya ur zmiren ara ad xedmen cceṛ neɣ ad eiwnen wid yeddren.—Ahellil 146:3, 4.
Walit diɣen Laṣel n ddunit 3:19 akk-d Umusnaw 9:6, 10.
Yella usirem i wid yemmuten?
IWACU ASTEQSI-YAGI: Nebɣa a neic, yerna nebɣa a neseeddi tudert-nneɣ di lfeṛḥ d wid i nḥemmel. Γef wayagi i nessaram a nwali wid ezizen fell-aɣ yemmuten.
AYEN YESSELMAD WEDLIS IQEDSEN: Lketṛa n lɣaci yemmuten a d-kkren. Eisa yeweed: “wid akk yellan deg iẓekwan [...] a d-kkren.” (Yuḥenna 5:28, 29) Wid ara d-yeḥyun am yemdanen ad izmiren ad eicen ɣef lqaea yuɣalen meṛṛa d lǧennet, am wakken yella di leqsed n Ṛebbi di tazwara. (Luqa 23:43) Lweed-a n Ṛebbi ara yeḍrun ɣer zdat, a d-yeglu s ṣṣeḥḥa ikemlen ţ-ţudert n dima i yemdanen yeţţaɣen awal. Adlis Iqedsen yefka-yaɣ-d ṭṭmana-yagi: “Iḥeqqiyen ad kesben lqaea, u fell-as ad zedɣen i dima.”—Ahellil 37:29.
Walit diɣen Yub 14:14, 15; Luqa 7:11-17 akk-d Lecɣal 24:15.
Amek ara deuɣ ɣer Ṛebbi akken ad ţwaqebleɣ?
IWACU ASTEQSI-YAGI: Wid akk yeṭṭfen di ddin ţẓallan. Lameena, aṭas deg-sen ţḥussun am wakken tiẓalliwin-nsen ur ţwaqeblent ara.
AYEN YESSELMAD WEDLIS IQEDSEN: Eisa isselmed-aɣ belli ur ilaq ara a neḥfeḍ tiẓalliwin-nneɣ am waman w’a sent-neţeawad. Inna-d: “M’ara teţẓallam, ur sṭuqqutet ara lehduṛ am akken xeddmen at ddunit, ɣilen s lketṛa n imeslayen ara d-ţwaqeblen.” (Matta 6:7) Ma nebɣa a ɣ-d-issemḥess Ṛebbi, ilaq-aɣ a neẓẓall am wakken yebɣa neţţa. Γef wakka, ilaq-aɣ a nelmed d acu-t lebɣi-s, w’a neẓẓall elaḥsab n wayen neelem. Neqqar di 1 Yuḥenna 5:14: “Ma nessuter-as kra yellan di lebɣi-s, yeţḥessis-aɣ-d.”
Walit diɣen Ahellil 65:2; Yuḥenna 14:6, 14 akk-d 1 Yuḥenna 3:22.
Amek ara afeɣ sseed?
IWACU ASTEQSI-YAGI: Xilla n lɣaci i gumnen belli, idrimen, cciea neɣ ccbaḥa a sen-d-awin sseed. Ţnadin akk ɣef lecɣal-a, lameena sseed irewwel fell-asen.
AYEN YESSELMAD WEDLIS IQEDSEN: Eisa yefka-d tasaruţ n sseed s imeslayen-a: “D iseediyen wid iẓran d imeɣban i yellan di leḥwayeǧ n ṛṛuḥ.” (Matta 5:3, Les Saintes Écritures. Traduction du monde nouveau). Sseed-nneɣ n ṣṣeḥ a ɣ-d-yas ma yella nesseqnee lmeḥwiǧa-nneɣ yugaren akk tiyaḍ: Tamusni n tideţ ɣef Ṛebbi d lmeqsud-is ɣur-neɣ. Tideţ-a tella deg Wedlis Iqedsen. Tamusni-ines a ɣ-teiwen akken a neeqel ayen yesean azal ameqran d wayen ur t-nesei ara. Ma neǧǧa tideţ n Wedlis Iqedsen a ɣ-twelleh di lecɣal-nneɣ akk-d ṛṛay i neţţaṭṭaf, tudert-nneɣ aţ-ţeseu akteṛ n lmeena.—Luqa 11:28.
Walit diɣen Lemtul 3:5, 6, 13-18 akk-d 1 Timuti 6:9, 10.
Drus kan n leǧwab i nmuqel deg Wedlis Iqedsen ɣef seţţa yesteqsiyen-a. Tebɣam aţ-ţlemdem akteṛ? Bla ccekk, ma tellam ger wid “iẓran d imeɣban i yellan di leḥwayeǧ n ṛṛuḥ”. Ahat testeqsayem diɣen: ‘Ma Ṛebbi yeţḥebbiṛ fell-aɣ, ayɣer ieemmed i wannect-a n cceṛ d lemḥayen seg wasmi i tebda ddunit? Amek ara seggmeɣ xiṛ tudert n twacult-iw?’ Adlis Iqedsen yeţţarra-d awal s lekmal u s leqnee i yesteqsiyen-a d wiyaḍ meṛṛa.
Lameena, aṭas n yemdanen i gkukran ad muqlen Adlis Iqedsen, axaṭer ur t-ssinen ara yerna ur uɣen ara tannumi yid-es. Tebɣam a ken-neiwen akken aţ-ţafem leǧwab deg Wedlis Iqedsen i yesteqsiyen-nwen meṛṛa? Inagan n Yahwa a wen-d-fken sin n ţţawilat.
Di tazwara, adlis Acu yesselmad s ṣṣeḥ Wedlis Iqedsen? yeţwaxdem akken ad ieiwen leibad ur nesei ara lweqt iwakken ad muqlen leǧwab isehlen i d-yeţţak Wedlis Iqedsen ɣef temsal timeqranin. Ţţawil wis sin, ţ-ţaɣuri n Wedlis Iqedsen iwulmen i lmeḥwiǧat-nwen. Mebla lexlaṣ, yiwen n lǧaṛ-nwen i gqefzen yezmer a d-yas, yal dduṛt ɣer wexxam-nwen neɣ ɣer wemḍiq nniḍen i ken-isueden, ad iseeddi cwiṭ n lweqt yid-wen akken a wen-d-immeslay ɣef Wedlis Iqedsen. D imelyan n lɣaci di ddunit meṛṛa i gesfaydin s tɣuri-yagi. Γer taggara, aṭas gar-asen i gfeṛḥen u nnan: “Ufiɣ tideţ!”
Ulac agerruj i ţ-yifen! Tideţ n Wedlis Iqedsen tessufuɣ-aɣ-d seg ukukru, si lexṛeb ţ-ţugdi n diri. Teţţak-aɣ-d asirem d lmeena i tudert-nneɣ yerna teţţarra-yaɣ d iseediyen. Eisa yefka-d lemeahda-ya: “Aţ-ţissinem tideţ, tideţ ara kkun-issufɣen ɣer tlelli.”—Yuḥenna 8:32.
Iwakken aţ-ţissineḍ akteṛ
TAΓURI N WEDLIS IQEDSEN
Acuɣer i glaq a nɣer Adlis Iqedsen?
Adlis Iqedsen iţţak-ed leǧwab ɣef yesteqsiyen imeqranen yeenan tudert i imelyan n leibad yellan di ddunit. Tebɣiḍ aţ-ţiliḍ d yiwen seg-sen?
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn